CELEX: 62012CA0428
Language: sk
Date: 2014-04-03 00:00:00
Title: Vec C-428/12: Rozsudok Súdneho dvora (piata komora) z  3. apríla 2014 – Európska komisia/Španielske kráľovstvo (Nesplnenie povinnosti členským štátom — Články 34 ZFEÚ a 36 ZFEÚ — Opatrenia s rovnakým účinkom ako množstevné obmedzenia dovozu — Súkromná doplnková doprava tovaru — Prvé vozidlo vo vozovom parku podniku — Pravidlá získania povolenia na dopravu tovaru — Bezpečnosť cestnej premávky a ochrana životného prostredia)

26.5.2014   
            
            
               SK
            
            
               Úradný vestník Európskej únie
            
            
               C 159/5
            
         Rozsudok Súdneho dvora (piata komora) z 3. apríla 2014 – Európska komisia/Španielske kráľovstvo
   (Vec C-428/12) (1)
   
   ((Nesplnenie povinnosti členským štátom - Články 34 ZFEÚ a 36 ZFEÚ - Opatrenia s rovnakým účinkom ako množstevné obmedzenia dovozu - Súkromná doplnková doprava tovaru - Prvé vozidlo vo vozovom parku podniku - Pravidlá získania povolenia na dopravu tovaru - Bezpečnosť cestnej premávky a ochrana životného prostredia))
   2014/C 159/06
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: I. Galindo Martin a G. Wilms, splnomocnení zástupcovia)
   
      Žalovaný: Španielske kráľovstvo (v zastúpení: J. García-Valdecasas Dorrego a Centeno Huerta, splnomocnení zástupcovia)
   
      Predmet veci
   
   Nesplnenie povinnosti členským štátom – Porušenie článkov 34 ZFEÚ a 36 ZFEÚ – Udelenie povolení pre motorové vozidlá – Vnútroštátna právna úprava vyžadujúca pre získanie „povolenia na súkromnú doplnkovú dopravu“, aby prvá registrácia prvého nákladného vozidla vo vozovom parku podniku nebola staršia než päť mesiacov
   
      Výrok rozsudku
   
   
               1.
            
            
               Španielske kráľovstvo si tým, že vo vyhláške FOM/734/2007 z 20. marca 2007, ktorou sa stanovujú vykonávacie pravidlá k zákonu o organizácii pozemnej dopravy v oblasti vydávania povolení na prepravu tovaru po cestách vozidlami, ktorých maximálna prípustná hmotnosť presahuje 3,5 tony, stanovilo na získanie povolenia na prevádzkovanie súkromnej doplnkovej dopravy tovaru povinnosť, aby prvá registrácia prvého nákladného vozidla vo vozovom parku podniku nebola staršia než päť mesiacov, nesplnilo povinnosti, ktoré mu vyplývajú z článku 34 ZFEÚ.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 379, 8.12.2012.